Turecki miodek – zorta bōmbōna tradycyjniy przedowano we Krakowie u bramōw smyntornych we Wszyjskych Świyntych a we Zaduszki. Roz za kedy je tyż do dostanio przi kościołach we czas podzimnych ôdpustōw. Turecki miodek mo forma niyrygularnych, twordych klōmpōw ô leko miodowym smaku, kere mōgōm sie łōmać abo lekko trzaskać, a uōnygo bazowym skłodnikym je skarmylizowany cuker ze wōńōncymi yjlkōma a farbōma, we kery wtopiōne sōm potrzaskane ôrzechy. We klasycznyj ôdmianie ô śmiytankowym smaku, karmelowo masa mo bioło farba, sōm ale tyż inksze zorty, znoleżniy na użytych smakowych a wōńōncych dodatkach, ntp. kakatyjowy, kawowy eli wanilijowy miodek. Miodek nojczyńści przedowany je we fertichnych porcyjach zawiniyntych we tutki ze przezdrzoczystyj folije, roz za czas we papiōrowe tutki, we niyrōwno potrzaskanych, niywielgich sztiklach. Myńsze kōnski miodku bōły kejsik tyż na miejscu ôdłupywane zes wiynkszyj bergi a ôdwożane ôd straganiorza.